A Budapesti Műszaki és Gazdaságtudományi Egyetem Építészmérnöki Kar Hallgatói Képviselet (továbbiakban: HK) pályázatot hirdet a 2019. év őszi féléves Kolimpia főszervezői posztjára.

JOGOSULT HALLGATÓK

A főszervezői pályázaton részt vehet minden aktív hallgatói jogviszonnyal és legalább két teljesített félévvel rendelkező, nappali tagozatos hallgató, aki tagja a Rendezvény Csoportnak (továbbiakban: RCS).

PÁLYÁZAT feltételei

A pályázónak egy motivációs levelet és egy programtervezetet kell küldenie a walton.mihaly@epiteszhk.bme.hu címre, melyekben részletezi eddigi tapasztalatait, elképzeléseit, illetve konkrét terveit a rendezvénnyel kapcsolatban.

A rendezvény kialakításával kapcsolatos elvárások a következők:

* az Rendezvény Csoporttal közösen meghatározott időintervallumban és terjedelemben sportos, szabad programok szervezése,
* a karon működő, lehető legtöbb öntevékeny kör bevonása a rendezvény lebonyolításába, programokba.

A pályázó vállalja, hogy kiválasztása esetén:

* összeállít az RCS tagjaiból egy 3-6 fős szervezői csapatot a pályázat eredményének kihirdetését követő 1 héten belül, illetve ezen felül egy 10-15 fős lebonyolító csapatot legkésőbb a rendezvény kezdete előtt 2 héttel,
* folyamatosan tartja a kapcsolatot a HK Rendezvényfelelősével, a HK Rendezvény felelősével egyeztetve végleges programtervezetet készít, melyet 2 héttel a rendezvény kezdete előtt prezentál a Hallgatói Képviseletnek,
* az RCS segítségével PR ütemtervet készít, melyet 2 héttel a rendezvény kezdete előtt

prezentál a Hallgatói Képviseletnek,

* a Kar hagyományaihoz híven színvonalas rendezvényt hoz létre.

Ütemezés

|  |  |  |
| --- | --- | --- |
| 2019. szeptember 30. | Hivatalos hirdetmény | Hallgatói Képviselet honlapján |
| 2019. október 1. | Pályázatok leadásának kezdete | walton.mihaly@epiteszhk.bme.hu címen |
| 2019. október 6. 2359 | Pályázatok leadásának határideje | walton.mihaly@epiteszhk.bme.hu címen |
| 2019. október 8.  | Pályázatok eredményeinek kihirdetése | a pályázaton részt vett hallgatóknak e-mailben |

Budapest, 2019. szeptember 30. Hallgatói Képviselet